b'\n_START_ARTICLE_\nPalvelualojen Ty\xc3\xb6nantajat Palta\n_START_SECTION_\nToiminta\n_START_PARAGRAPH_\nPaltan teht\xc3\xa4v\xc3\xa4n\xc3\xa4 on edist\xc3\xa4\xc3\xa4 palveluyritysten kilpailukyky\xc3\xa4 ja kasvua vahvistamalla alan toimintaedellytyksi\xc3\xa4 sek\xc3\xa4 toimimalla palvelujen aktiivisena puolestapuhujana. J\xc3\xa4rjest\xc3\xb6 neuvottelee yli puolet Suomen kaikista ty\xc3\xb6ehtosopimuksista (noin 150 kappaletta) yhteens\xc3\xa4 yli 40 palkansaajaj\xc3\xa4rjest\xc3\xb6n kanssa.\n_START_SECTION_\nJ\xc3\xa4senist\xc3\xb6\n_START_PARAGRAPH_\nPaltalla on runsaat 2000 j\xc3\xa4senyrityst\xc3\xa4 tai -yhteis\xc3\xb6\xc3\xa4, jotka toimivat logistiikan, informaation ja viestinn\xc3\xa4n, huollon ja kunnossapidon, yritys- ja asiantuntijapalvelujen, hallinnon ja tukipalvelujen sek\xc3\xa4 viihteen ja virkistyksen toimialoilla. Palta vastaa my\xc3\xb6s finanssialan ty\xc3\xb6markkinatoiminnasta. Yhteens\xc3\xa4 Paltan j\xc3\xa4senet ty\xc3\xb6llist\xc3\xa4v\xc3\xa4t noin 190\xc2\xa0000 ty\xc3\xb6ntekij\xc3\xa4\xc3\xa4 Suomessa. Paltan suurimpia j\xc3\xa4seni\xc3\xa4 ovat muun muassa Are, Destia, Elisa, Eltel Networks, Empower, Finnair, Kansanel\xc3\xa4kelaitos, Posti, Securitas, Swissport Finland, Telia Finland ja VR, mutta sen j\xc3\xa4senin\xc3\xa4 on my\xc3\xb6s suuri joukko pienempi\xc3\xa4 yrityksi\xc3\xa4 eri toimialoilta.'